CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A LA UNIVERSITY OF KENT, CANTERBURY (REGNE UNIT), PER AL CURS 2007/2008 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/627)
  + [Valencià](/va/acuerdo/627)






Selector de idioma

Leer

* [Español](/es/acuerdo/627)
* [Valencià](/va/acuerdo/627)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A LA UNIVERSITY OF KENT, CANTERBURY (REGNE UNIT), PER AL CURS 2007/2008[Butlletí Oficial Universitat d'Alacant](/ca/Publicacion)
=====================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A LA UNIVERSITY OF KENT, CANTERBURY (REGNE UNIT), PER AL CURS 2007/2008

Data d'aprovació
:   20/06/2007

Data de publicació
:   20/06/2007

Òrgan competent
:   [OLD] Vicerectora de Qualitat i Harmonització Europea

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=627.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/627)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/627)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A LA UNIVERSITY OF KENT, CANTERBURY (REGNE UNIT), PER AL CURS 2007/2008&url=https://www.boua.ua.es/va/acuerdo/627)

**Títol:** CONVOCATÒRIA DE CONCURS D'UNA BECA PER A ATENDRE EL LECTORAT DE VALENCIÀ DE LA UNIVERSITAT D'ALACANT A LA UNIVERSITY OF KENT, CANTERBURY (REGNE UNIT), PER AL CURS 2007/2008

**Secció:** CONVOCATÒRIES I CONCURSOS

**Òrgan:** [OLD] Vicerectora de Qualitat i Harmonització Europea

**Data d'aprovació:** dimecres, 20 de juny de 2007

CONVOCATÒRIA DE CONCURS D’UNA BECA PER A ATENDRE EL LECTORAT DE VALENCIÀ DE LA UNIVERSITAT D’ALACANT A LA UNIVERSITY OF KENT, CANTERBURY (REGNE UNIT), PER AL CURS 2007/2008.  
    
    
 Vicerectorat de Qualitat i Harmonització Europea, Programa de Lectorats de llengua i cultura valencianes  
    
    
 Es convoca un concurs per a l’atorgament d’una beca per al lectorat de llengua i cultura valencianes a la University of Kent, Canterbury (Regne Unit).  
    
    
 1. Finalitat  
    
 Promoure la llengua i cultura pròpies de la Comunitat Valenciana a la University of Kent.  
    
 2. Descripció de l’activitat   
    
 Ensenyament i promoció de la llengua, sociolingüística, cultura, geografia, història, economia, tecnologia, infraestructures i tradicions i costums propis de la Comunitat Valenciana.   
    
 3. Dedicació i període d’activitat  
    
 La dedicació és de 8 hores setmanals de docència, d’acord amb el programa pactat per les dues universitats, més les corresponents a les tutories i a l’organització d’activitats de promoció, en el període comprès entre l'1 de setembre de 2007 i el 30 de juny de 2008.   
    
 La dedicació també inclou donar a conèixer la Universitat d’Alacant entre l’alumnat i el professorat de la University of Kent, com a foment dels programes d’intercanvi, i la difusió de material editat per la Universitat d’Alacant.   
    
 La persona seleccionada té la possibilitat de col·laborar en altres iniciatives que puguen organitzar altres organismes per a la promoció de la llengua i la cultura de la Comunitat Valenciana al Regne Unit. Si la persona beneficiària vol desenvolupar-hi un projecte d’investigació (treball d’investigació, tesina, tesi) a la University of Kent, pot comptar amb la col·laboració d’aquesta institució i del seu professorat.   
    
    
    
    
    
    
    
 La persona beneficiària, a la fi de cada trimestre lectiu i durant el mes de juny de 2008, haurà de presentar memòries parcials i final de les activitats del lectorat a la University of Kent al coordinador del Programa de lectorats de la UA; en tot cas, ha d’informar en qualsevol moment de les activitats que porta a terme a petició del Secretariat de Promoció del Valencià.   
    
    
 4. Dotació econòmica  
    
 La dotació econòmica és de 332 € en concepte de viatge, 151 €, d’assegurança mèdica, i 1100 €, d’assignació personal mensual.   
    
 A més, la persona beneficiària disposarà gratuïtament d’allotjament (amb les despeses de llum i aigua incloses) i d’un menjar diari a la University of Kent, a més de l’ús d’un despatx i d’un ordinador; també adquirirà la condició d’alumnat de tercer cicle d’aquella Universitat, amb la qual cosa tindrà accés a la biblioteca, al laboratori d’idiomes, a la cafeteria, etc., en les mateixes condicions que la resta d’alumnat de la University of Kent.   
    
    
 5. Condicions per a la sol·licitud  
    
 La convocatòria està dirigida preferentment a titulats (llicenciatura o diplomatura) o alumnat de tercer cicle de qualsevol titulació de la Universitat d’Alacant i de les altres universitats valencianes, sempre que s’acrediten coneixements superiors de valencià i anglès.   
    
 Pel que fa al valencià, cal tenir acreditat el grau superior de coneixements de valencià, d’acord amb la taula d’equivalències de la Universitat d’Alacant; (http://www.ua.es/spv/formacio/equivalencies.html); si no hi ha cap sol·licitant que puga acreditar aquests coneixements de valencià, s’estudiarà cada cas de manera favorable.   
    
 6. Criteris de selecció  
    
 La Comissió de Selecció ha de valorar les sol·licituds tenint en compte el barem següent:   
    
 a)     Titulació acadèmica: màxim 18 punts.   
    
       En aquest apartat es valora la titulació presentada pels aspirants, tenint en compte que l’acreditació de més d’una titulació superior es valorarà en l’apartat e)   
          -Llicenciatura en Filologia Catalana o Anglesa: 5 punts   
          -Llicenciatura o diplomatura relacionada amb el coneixement de llengües: 4 punts   
          -Diplomatura relacionada amb el coneixement de llengües: 3 punts   
    
    
    
    
          -Mitjana numèrica de l’expedient acadèmic: màxim 10 punts, que correspondrà a la nota més alta dels candidats; la puntuació de la resta de candidats s’obtindrà mitjançant la proporció corresponent.   
    
 b)     Expedient acadèmic amb matèries de valencià: màxim 20 punts.   
    
       Cada assignatura de valencià cursada ha de tenir la valoració següent, d’acord amb la nota obtinguda:   
          -Matrícula d’honor: 2 punts   
          -Excel·lent: 1,5 punts   
          -Notable: 1 punt   
          -Aprovat: 0,5 punts   
    
       S’establirà una puntuació proporcional des del candidat o candidata amb més puntuació fins al de menys, de manera que la puntuació màxima correspondrà al nombre màxim de punts que es puguen atorgar.  
    
 c)     Expedient acadèmic amb matèries d’anglès: màxim 10 punts.  
    
 Cada assignatura d’anglès que s’haja cursat ha de tenir la valoració següent, d’acord amb la nota obtinguda:   
          -Matrícula d’honor: 1 punt   
          -Excel·lent: 0,75 punts   
          -Notable: 0,5 punts   
          -Aprovat: 0,25 punts   
    
 S’establirà una puntuació proporcional des del candidat o candidata amb més puntuació fins al de menys, de manera que la puntuació màxima correspondrà al nombre màxim de punts que es puguen atorgar.   
    
    d) Altres títols de coneixements superiors d’anglès, d’acord amb la taula d’equivalències establida per la Universitat d’Alacant per acord del Consell de Govern de 24 de juliol de 2003  
 <http://www.ua.es/va/servicios/syf/selecfor/tabla_ua.pdf>: 10 punts    
    e) Altres títols universitaris superiors: màxim 10 punts.   
 Per cada títol (llicenciatura o diplomatura a més de l’exigia, CAP, suficiència investigadora, doctorats, postgrau, etc.): 1 punt  
    
 f) Certificats de coneixement específics de valencià de la Junta Qualificadora de Coneixements de Valencia o de les universitats valencianes: màxim 5 punts.   
    
 g) Altres certificats relatius coneixements d’altres llengües no requerides en la convocatòria: màxim 5 punts   
 Tan sols s’hi tindrà en compte el nivell més elevat. Nivell superior: 1 punt; inferiors, 0,5.  
    
    
    
    
 h) Experiència docent en valencià: màxim 15 punts. Cal que els certificats presentats expressen el nombre d’hores de docència.  
    
 i) Experiència en la realització d’activitats d’animació sociocultural: màxim 10 punts.   
    
 j) Publicacions relacionades amb les funcions del lectorat: màxim 10 punts  
    
 k) Programa del curs que li agradaria impartir: màxim 5 punts  
    
 l) Projecte investigador que li agradaria desenvolupar en la universitat d’acollida en paral·lel a les seues tasques de lector: màxim 3 punts.   
    
 m) Altres mèrits: assistència a activitats formatives i de perfeccionament (cursos, seminaris, congressos, etc.): màxim 5 punts.   
    
      Es valoraran els cursos de formació i perfeccionament que hagen sigut cursats o impartits per la persona interessada (excepte els que preveu l’apartat f), i que hagen sigut convocats o homologats per qualsevol centre o organisme oficial.   
           De 100 hores o més: 5 punts   
           De 75 hores o més: 3 punts   
           De 50 hores o més: 2 punts   
           De 25 hores o més: 1,50 punts   
           De 15 hores o més: 0,50 punts   
           De menys de 15 hores o sense acreditació d’hores: 0,20 punts   
    
    n) Entrevista, si escau: màxim 15 punts.   
    
 7. Documentació i termini de presentació de sol·licituds  
    
 Les persones interessades han de presentar la sol·licitud corresponent <http://www.ua.es/va/servicios/ayr/registro_general/impresos/solicitud_normalizada.pdf>  
en el Registre de la Universitat d’Alacant, dirigida al Programa de lectorats de llengua i cultura valencianes, Vicerectorat de Qualitat i Harmonització Europea. Cal adjuntar a la sol·licitud la documentació següent:   
    
     -Fotocòpia del DNI o equivalent   
     -Fotocòpia del títol de llicenciatura, diplomatura o del resguard, si escau   
     -Certificat de l’expedient acadèmic en què conste numèricament la nota mitjana de la carrera que s’ha cursat  
     -Acreditació del nivell de valencià   
     -Acreditació de coneixements superiors d’anglès  
  Acreditació d’altres títols universitaris, si és el cas  
     -Currículum, amb especial atenció a l’experiència docent en valencià, a les activitats d’animació sociocultural i a les publicacions   
     -Carta de presentació en què s’indiquen els motius pels quals se sol·licita la beca   
    
    
    
    
    
  -Breu programa del curs que es podria impartir i de les activitats que s’hi podrien desplegar  
  - Esquema del projecte de recerca que li agradaria desenvolupar  
  -Altres títols, certificats o documents que es consideren d’interès en relació a la beca objecte de concurs  
    
 Les persones que sol·liciten la beca han d’aportar, a més de la documentació requerida, l’acreditació documental dels coneixements i experiències assenyalats en el currículum. Els documents presentats no es retornaran, per la qual cosa es recomana lliurar fotocòpies, que es confrontaran amb els documents originals en el moment de registrar la sol·licitud.   
    
 La comissió de selecció es reserva el dret d’exigir a les persones que es presenten a la convocatòria que aporten documentació complementària.   
    
 El termini per a la presentació de les sol·licituds i de la documentació finalitza vint dies naturals després de la publicació de la convocatòria en el BOUA.  
    
    
 8. Selecció  
    
 L’avaluació i la proposta d’adjudicació de la beca les ha de fer una comissió formada per:   
     -La vicerectora de Qualitat i Harmonització Europea o persona en qui delegue   
     -El coordinador del programa de lectorats de valencià de la Universitat d’Alacant   
     -Un representant de cadascuna de les universitats valencianes amb lectorats   
     -Un representant de la Conselleria de Cultura, Educació i Esport   
     -Un representant de l’AVL   
     -Un representant de la University of Kent, si escau   
    -Un representant del Departament de Filologia Catalana de la Universitat d’Alacant  
    
 La comissió ha de valorar els mèrits de les persones sol·licitants admeses, i després establir una relació de candidatures finalistes; les persones amb millor puntuació podran ser convocades a una entrevista, si escau. L’entrevista serà convocada amb un termini mínim de 48 h. També les pot sotmetre a un examen de coneixements de valencià (llengua i cultura) o d’anglès.   
    
    
 9. Renúncia i incompliment  
    
 La renúncia implica la pèrdua de la dotació econòmica a partir de la data de renúncia. La plaça s’atorgarà automàticament a la persona que figure com a suplent.   
    
 D’incompliment de les tasques assignades a la beca comportarà la pèrdua d’aquesta i de la dotació econòmica corresponent.   
    
    
    
    
    
 10. Resolució  
    
 La resolució es farà pública en el tauler d’anuncis de l’edifici Rectorat i a l’adreça web http://www.ua.es/spv/lectorat, a l’efecte de la notificació oficial, de conformitat amb el que disposa l’article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
    
 Contra la resolució que pose fi a la selecció d’aspirants es pot interposar un recurs d’alçada davant el rector de la Universitat d’Alacant, en el termini d’un mes comptador des de l’endemà de la publicació de la relació definitiva de persones aspirants seleccionades.   
    
 Alacant, 20 de juny de 2007  
    
    
    
 María José Frau Llinares  
 Vicerectora de Qualitat i Harmonització Europea





[Carretera Sant Vicent del Raspeig s/n  
03550 Sant Vicent del Raspeig - Alacant  
 Tel. 46 986 1846 - Fax 32 079 8073](https://www.google.es/maps/@31.578350,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12329&trk=tyah&trkInfo=tarId%3P0717937055010%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)